Jonathan Rodríguez

Jonathan Javier Rodríguez Portillo (sündinud 6. juulil 1993 Floridas) on Uruguay jalgpallur, kes mängib ründajana Mehhiko kõrgliiga klubis América ja Uruguay jalgpallikoondises.

Ta alustas klubikarjääri Uruguay kõrgliigaklubis Peñarol, millega ta liitus 2011. aastal. Klubi põhimeeskonnas debüteeris ta 2013. aastal. Debüüthooajal lõi ta liigas 12 väravat.J. Rodríguez. soccerway.com. Vaadatud 6.6.2019

2015. aasta jaanuaris liitus ta Portugali kõrgliigaklubiga Lissaboni Benfica. Hooajal 2014–15 lõi ta Benfica duubelmeeskonnas Portugali esiliigas seitse väravat, kuid sai sel hooajal Benfica esindusmeeskonnas Portugali kõrgliigas kirja vaid ühe kohtumise. Hooajal 2015–2016 mängis ta laenul Hispaania kõrgliigaklubis Deportivo La Coruña, kuid ühtegi väravat tal sel hooajal liigas lüüa ei õnnestunud.

2016. aasta augustis sõlmis ta lepingu Mehhiko kõrgliigaklubiga Santos Laguna. Hooajal 2016–17 lõi ta Mehhiko kõrgliigas kokku 17 väravat. 2018. aasta kevadhooajal tuli ta Santos Lagunaga Mehhiko meistriks.

Aastatel 2019–2021 mängis ta Mehhiko kõrgliigaklubis Cruz Azul. 95 liigamänguga lõi ta Cruz Azuli eest 44 väravat. 2021. aastal tuli ta klubiga Mehhiko meistriks.

2022. aasta jaanuaris liitus ta Saudi Araabia kõrgliigaklubiga Al-Nassr. Kaheksa mänguga lõi ta seal vaid ühe värava ning naasis juba sama aasta juunis Mehhiko kõrgliigasse, kui sõlmis lepingu Américaga.

Debüüdi Uruguay jalgpallikoondises tegi Rodríguez 10. oktoobril 2014 sõprusmängus Saudi Araabia vastu. Koondisekarjääri esimese värava lõi ta kolm päeva hiljem sõprusmängus Omaani vastu. Ta on kuulunud Uruguay koondisse 2015., 2019. ja 2021. aasta Copa Américal.

 Saavutused 
Santos Laguna
Liga MX: Clausura 2018
Cruz Azul
Liga MX: Guardianes 2021
Campeón de Campeones: 2021
Supercopa MX: 2019
Leagues Cup: 2019

 Viited 

Kategooria:Uruguay jalgpallurid
Kategooria:Lissaboni Benfica jalgpallurid
Kategooria:Deportivo La Coruña mängijad
Kategooria:Santos Laguna mängijad
Kategooria:Cruz Azuli mängijad
Kategooria:Club América mängijad
Kategooria:Primeira Liga mängijad
Kategooria:La Liga mängijad
Kategooria:Sündinud 1993